《青溪二首》
宋代·马之纯

人日泛青溪，青溪曲易迷。
船回波上下，帘卷日东西。
景物行行见，壶觞处处携。
浮航消得醉，极目水云低。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。